URCO participa en la festa de la comunitat educativa del col·legi Sagrado Corazón
2025-07-24

La Unitat Canina de la Policia Local de Burjassot (URCO) continua mostrant el gran treball que es realitza amb els cans en la detecció de substàncies estupefaents o davant un atac o una detenció.

Aquest cap de setmana, URCO s’ha desplaçat fins a la veïna localitat de Godella, a petició del col·legi Sagrado Corazón que, diumenge passat, celebrava la Festa de la Comunitat Educativa. El centre va voler comptar en un dia tan important amb l’exhibició d’URCO que va deixar a tots sorpresos per la gran disciplina i saber fer dels gossos que componen la unitat.